След войната се установява в Горна Джумая. Член е на окръжния комитет на БКП и шеф на военния отдел (1919 - 1923). През септември 1923 година участва в подготовката на въстание. По време на самото Септемврийско въстание е командир на IV бойна група от Горноджумайския въстанически отряд. По време на сражението на отряда с ВМРО на 25 септември 1923 година в Дъбова махала край село Бистрица в Рила, четата на Сандев охранява изтеглянето на отряда. Обкръжен, Сандев е пленен и още същата вечер екзекутиран.